**GRAD RIJEKA, Rijeka, Korzo 16, OIB: 54382731928,** koji zastupa gradonačelnik Marko Filipović, (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_\_,** koji zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač),

sklopili su sljedeći

**UGOVOR O NABAVI RADOVA**

**ISPITIVANJE STATIČKE STABILNOSTI I ANTIKOROZIVNE ZAŠTITE MOSTA HRVATSKIH BRANITELJA – drugi ponovljeni postupak**

**Ev.br. nabave: 02-04-40/2022**

**I. UVODNE ODREDBE**

**Članak 1.**

Ovaj Ugovor sklapa se na temelju provedenog postupka jednostavne nabave za izvođenje radova Ispitivanja statičke stabilnosti i antikorozivne zaštite Mosta hrvatskih branitelja – drugi ponovljeni postupak, Evidencijski broj nabave: 02-04-40/2022, Obavijesti o odabiru ponude KLASA:\_\_\_\_\_\_\_\_; URBROJ: \_\_\_\_\_\_\_\_\_ od \_\_\_\_\_\_\_\_, i ponude Izvođača br.\_\_\_\_\_\_\_ od \_\_\_\_\_\_\_\_, koja je u navedenom postupku jednostavne nabave odabrana kao najpovoljnija, sukladno kriteriju za odabir, te uvjetima i zahtjevima iz poziva za dostavu ponuda.

**II. PREDMET UGOVORA**

**Članak 2.**

Predmet ovog Ugovora je ispitivanje statičke stabilnosti i antikorozivne zaštite Mosta hrvatskih branitelja, Rijeka, parkiralište Delta, Most koji premošćuje Mrtvi kanal prema Ribarskoj ulici.

Radovi iz prethodnog stavka obuhvaćaju:

* pregled, ocjenu i ispitivanje stanja antikorozivne zaštite, pripremu podloge i popravak oštećene boje
* obnavljanje KZ sanduka i kontrolu nepropusnosti
* mjerenje frekvencija na konstrukciji mosta i izradu izvješća o provedenim mjerenjima
* najam pontona s mornarima.

Pružatelj usluga je obvezan usluge pružati sukladno Ugovoru i Troškovniku, te zakonima, drugim pozitivnim propisima, tehničkim i drugim važećim normativima i pravilima struke.

**Članak 3.**

Radove iz članka 2. ovog Ugovora Izvođač će izvesti u potpunosti i u skladu sa:

* + Ponudom broj \_\_\_\_\_\_\_ od \_\_\_\_\_\_\_\_\_
  + Troškovnikom radova koji je sastavni dio ponude,
  + Pozivom za dostavu ponuda,
  + te odredbama ovog Ugovora, važećim zakonima, zakonima, drugim pozitivnim propisima,

tehničkim i drugim važećim normativima i pravilima struke.

Dokumenti iz točaka od 1. do 2 stavka 1. ovog članka sastavni su dio ovog Ugovora.

**Članak 4.**

Izvođač potpisom ovog Ugovora potvrđuje da su mu poznati svi uvjeti za izvođenje radova, da je upoznat sa lokacijom izvođenja radova, te da je proučio dokumentaciju za izvođenje radova.

Utvrđuje se da Izvođač neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 1. ovog članka.

**III. CIJENA**

**Članak 5.**

Ugovorne strane suglasno utvrđuju cijenu ugovorenih radova u iznosu od

\_\_\_\_\_\_\_\_\_\_\_\_ kuna bez PDV-a,

porez na dodanu vrijednost iznosi \_\_\_\_\_\_\_\_\_\_\_\_ kuna, a

ukupna cijena ugovorenih radova s uračunatim porezom na dodanu vrijednost iznosi

\_\_\_\_\_\_\_\_\_\_\_\_ kuna.

po jediničnim cijenama i u okviru vrsta radova i količina iskazanih u troškovniku koji je sastavni dio ovog Ugovora.

Ukupna cijena ugovorenih radova uključuje sve troškove i sve izdatke Izvođača vezane za izvršenje predmeta nabave.

**Članak 6.**

Ugovorene jedinične cijene su nepromjenjive za cijelo vrijeme trajanja ugovora s bilo koje osnove i to u cijelom razdoblju od trenutka stupanja na snagu ugovora o nabavi do njegova izvršenja.

Količina predmeta nabave određena je kao okvirna (predviđena) te će se izvedeni radovi obračunavati po stvarno izvedenim količinama, ali jedinične cijene po stavkama ne mogu se mijenjati.

Ponuđene jedinične cijene primjenjivat će se na izvedene količine bez obzira u kojem postotku iste odstupaju od količine u Troškovniku.

**IV. ROK IZVOĐENJA RADOVA**

**Članak 7.**

Radovi koji su predmet ovoga Ugovora izvode se prema dogovoru između Naručitelja i Izvođača, od dana potpisa Ugovora do 31.10.2022. godine

Pod završetkom izvođenja radova smatra se dan kada je Izvođač radova završio sve ugovorene radove. O primopredaji radova se sastavlja zapisnik.

**Članak 8.**

Ugovoreni rok izvođenja radova iz članka 7. ovog Ugovora može se produžiti u slijedećim slučajevima:

* ako Izvođač bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač nije mogao predvidjeti, izbjeći niti ukloniti (viša sila), a o čijem je nastupu i prestanku Izvođač bez odlaganja dužan obavijestiti Naručitelja,
* zbog izdavanja naloga Naručitelja o obustavi radova,
* zbog nepovoljnih vremenskih prilika koje onemogućavaju izvođenje pojedinih vrsta radova, što se utvrđuje evidencijom meteoroloških uvjeta tijekom izvođenja radova. Navedeno će se priznati samo ukoliko je Izvođač osigurao prisutnost radnika i dostupnost materijala,
* zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne strane, već su posljedica radnji treće strane,
* zbog drugih opravdanih razloga koji nisu uzrokovani krivnjom Izvođača, a za koje Naručitelj mora dati odobrenje.

Produljenje roka regulirat će se dodatkom ovom Ugovoru.

**V. OBVEZE NARUČITELJA**

**Članak 9.**

Naručitelj je obvezan Izvođaču pružiti sve potrebne informacije za kvalitetno obavljanje ugovorenih radova.

**VI. OBVEZE IZVOĐAČA**

**Članak 10.**

Izvođač se obvezuje da će radove iz članka 2. ovog Ugovora, izvoditi u skladu s propisima i pravilima struke te da će se kod izvođenja radova pridržavati pozitivnih propisa Republike Hrvatske i tehničkih i drugih važećih normativa.

**Članak 11.**

Izvođač se obvezuje izvoditi radove na način da se propisno osigura mjesto rada i omogući siguran i nesmetan prolaz pješacima što podrazumijeva prohodnost mostom za vrijeme trajanja radova.

Nakon završetka radova cjelokupni prostor koji se koristio za izvođenje radova, sva stakla, drveni rukohvat i hodna ploha mosta te pristupi s obje strane mosta se moraju odmastiti i očistiti za to odgovarajućim sredstvom.

Izvođač je dužan o vlastitom trošku sanirati sva eventualna oštećenja koja tijekom izvođenja radova ili nepoduzimanjem potrebnih predradnji nastanu na postojećim i novim elementima mosta kao i na površinama koje izvoditelj koristi u svrhu održavanja.

Izvođač je u obvezi, prije početka radova, zatražiti i dobiti suglasnost od nadležnog tijela za zauzeće javnih površina za vrijeme izvođenja radova te zonu izvođenja radova održavati i istu, po završetku radova, dovesti u uredno stanje sigurno za kretanje i korištenje, a što je uključeno u ukupnu cijenu radova.

Sve eventualne štete, gubitke i troškove koji proizlaze kao posljedica ili rezultat aktivnosti vezanih uz predmetne radove, a uvjetovani su krivnjom ili odgovornošću Izvođača, Izvođač će nadoknaditi o svom trošku.

**Članak 13.**

Izvođač se obvezuje poduzeti mjere osiguranja gradilišta radi sprečavanja eventualnog oštećenja uzrokovanog vandalizmom.

Izvođač se obvezuje na ekološko zbrinjavanje zamijenjenih, neupotrebljivih elemenata i materijala, njihov odvoz, i ekološko deponiranje otpada nastalog uslijed izvođenja radova.

Za eventualne nejasnoće tokom izvođenja radova, izvođač se obraća odgovornoj osobi Naručitelja.

**Članak 14.**

Izvođač se obvezuje naknaditi svaku štetu koja nastane Naručitelju ili trećim osobama izvođenjem ugovorenih radova, kašnjenjem u izvođenju, ili zbog nekvalitetno izvedenih ugovorenih radova.

**Članak 15.**

Izvođač se obvezuje da će sve nedostatke koji se pojave otkloniti u primjerenom roku koji odredi Naručitelj.

Ne bude li otklanjanje nedostataka izvršeno u roku iz prethodnog stavka, Naručitelj ima pravo bez prethodne obavijesti pristupiti otklanjanju nedostataka po trećim osobama na teret Izvođača.

**Članak 16.**

Izvođač je dužan zamijenjene i neupotrebljive elemente i materijale, kao i nastali otpad uslijed izvođenja radova ekološki zbrinuti prema važećem Zakonu o gospodarenju otpadom.

**VII. JAMSTVO ZA UREDNO ISPUNJENJE UGOVORA**

**Članak 17.**

Izvođač je obavezan u roku od osam (8) dana od dana stupanja na snagu ovog Ugovora, Naručitelju dostaviti jamstvo za uredno ispunjenje ugovora u visini 10% vrijednosti ugovora o nabavi bez PDV-a. Jamstvo za uredno ispunjenje ugovora o nabavi za slučaj povrede ugovornih obveza podnosi se u obliku:

* **bankarske garancije** izdane u korist Grada Rijeke, Rijeka, Korzo 16, OIB: 54382731928, koja mora biti bezuvjetna i na prvi poziv, s klauzulom „plativo na prvi poziv“ odnosno „bez prava prigovora“, za slučaj povrede ugovornih obveza,

ili

* **bjanko zadužnice**, koja mora biti izdana na propisanom obrascu, u korist Grada Rijeke, Rijeka, Korzo 16, OIB: 54382731928, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj  115/2012 i 82/2017),

ili

* **zadužnice** koja mora biti izdana na propisanom obrascu, u korist Grada Rijeke, Rijeka, Korzo 16, OIB: 54382731928, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012 i 82/2017),

ili

* **uplate novčanog pologa** na poslovni račun Naručitelja:

IBAN: HR3224020061500265860 (račun Depozita Grada Rijeke)

Model – Poziv na broj: HR00 9016-OIB (ili odgovarajući porezni broj ino-ponuditelja)

Opis plaćanja: Jamstvo za uredno ispunjenje ugovora – Ispitivanje statičke stabilnosti i antikorozivne zaštite Mosta hrvatskih branitelja – drugi ponovljeni postupak, ev.br. 02-04-40/2022

SWIFT CODE: ESBCHR22.

Jamstvo mora važiti minimalno 15 dana duže od isteka roka izvršenja ovog Ugovora.

Ukoliko Izvođač ne dostavi jamstvo za uredno ispunjenje ugovora u roku od 8 (osam) dana od dana stupanja na snagu ugovora o nabavi, Naručitelj ima pravo raskinuti ovaj Ugovor.

Jamstvo za uredno ispunjenje ugovora Naručitelj može naplatiti u cjelokupnom iznosu, za neizvršavanje i/ili neuredno izvršavanje obveza iz ugovora i to:

* ako Izvođač odbija izvršiti ugovorene obveze u skladu s nalogom Naručitelja,
* ako Izvođač, u slučaju izmjene Ugovora o nabavi, ne dostavi novo jamstvo za uredno ispunjenje ugovora,
* ako Izvođač ne izvrši radove u roku iz razloga koji su posljedica njegovog postupanja ili propusta,
* u drugim slučajevima propisanim ovim Ugovorom.

Ako se ne steknu uvjeti za naplatu jamstva za uredno ispunjenje ugovora Naručitelj će ga vratiti Izvođaču po uredno izvedenima radovima.

U slučaju izmjene ugovora o nabavi kojom se produžava rok izvršenja predmeta nabave Izvođač je obvezan dostaviti novo jamstvo ili dodatak postojećem jamstvu sukladno produljenom roku trajanja ugovora.

Novo jamstvo odnosno dodatak/aneks jamstva Izvođač je obvezan dostaviti najkasnije 8 (osam) dana prije isteka roka važenja jamstva za uredno ispunjenje ugovora.

U slučaju da Izvođač ne dostavi novo jamstvo u roku 8 (osam) dana prije isteka roka važenja jamstva za uredno ispunjenje ugovora, Naručitelj ima pravo naplatiti jamstvo za uredno ispunjenje ugovora, te ima pravo raskinuti ugovor o nabavi.

**VIII. PODUGOVARATELJI**

**Članak 18.**

Izvođač daje dio Ugovora u podugovor podugovarateljima, a sukladno Ponudi, kako slijedi:

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ili

Izvođač ne daje dio ovoga Ugovora u podugovor. - alternativno

Za dio ovog Ugovora koji je izvršio podugovaratelj Naručitelj je obvezan neposredno plaćati podugovaratelju, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu priložiti račune svojih podugovaratelja koje je prethodno potvrdio.

Izvođač je obvezan Naručitelju ispostaviti račun koji glasi na ukupno obračunati iznos izvršenog predmeta nabave (Izvođača i podugovaratelja) te posebno istaknuti iznos koji se odnosi na Izvođača i svakog pojedinog podugovaratelja. Tom računu Izvođač prilaže račune podugovaratelja koje je prethodno Izvođač potvrdio datumom, potpisom i pečatom.

Izvođač je odgovoran za ukupnu realizaciju ovog Ugovora odnosno i za ispunjenje obveza podugovaratelja.

Izvođač smije tijekom izvršenja ovoga Ugovora, mijenjati podugovaratelja te uvesti jednog ili više novih podugovaratelja samo uz pristanak Naručitelja.

Uz zahtjev za promjenu podugovaratelja te za uvođenje jednog ili više novih podugovaratelja tijekom izvršenja ugovora, Izvođač mora dostaviti podatke te važeće dokumente za novog podugovaratelja o ispunjavanju uvjeta za podugovaratelja iz postupka nabave.

**IX. ROK, NAČIN I UVJETI PLAĆANJA**

**Članak 19.**

Obračun izvedenih radova vršit će se na osnovu stvarno izvedenih količina radova prema jediničnim cijenama iz ugovornog troškovnika, ovjerenih od strane ovlaštene osobe Naručitelja.

Naručitelj će plaćanje izvršiti u roku od 30 dana od primopredaje radova i ispostave računa. Uz račun mora biti priložen Zapisnik o primopredaji radova potpisan od strane ovlaštenih predstavnika Naručitelja i Izvođača.

Račun se ispostavlja na Naručitelja: Grad Rijeka, Odjel gradske uprave za komunalni sustav, Titov trg 3, 51000 Rijeka.

Izvođač je dužan dostaviti obračun izvedenih radova za Naručitelja, sukladno Troškovniku koji je sastavni dio ovog Ugovora.

Naručitelj se obvezuje obračun izvedenih radova platiti pod uvjetima i rokovima određenim ovim Ugovorom, izravno sa svog računa na račun Izvođača radova ili podugovaratelja, sukladno članku 18. ovog Ugovora.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Sukladno članku 7. Zakona o elektroničkom izdavanju računa u javnoj nabavi, Naručitelj će plaćanje vršiti isključivo na temelju e-računa te je Izvođač obvezan izdavati i slati elektroničke račune i prateće isprave sukladno europskoj normi.

Plaćanje se vrši u kunama.

Predujam je isključen, kao i traženje sredstava osiguranja plaćanja.

**X. IZMJENE UGOVORA**

**Članak 20.**

Izmjene ovog Ugovora moguće su i valjane samo ako su učinjene u pisanom obliku.

**XI. RASKID UGOVORA**

**Članak 21.**

Naručitelj može raskinuti ovaj Ugovor u slučaju da Izvođač ne izvrši predmet nabave sukladno odredbama ovog Ugovora, odnosno na drugi način ne poštuje odredbe ovog Ugovora ili ako postupi protivno odredbama važećih propisa kojima se regulira djelatnost iz ovog Ugovora.

Ugovorne strane suglasne su da se ovaj Ugovor raskida danom slanja pisane obavijesti Izvođaču preporučenom pošiljkom.

**Članak 22.**

U slučaju ako Izvođač za vrijeme trajanja ovog Ugovora svojevoljno odustane od Ugovora, dužan je naknaditi Naručitelju štetu nastalu zbog svojevoljnog odustajanja.

Naručitelj ima pravo na naknadu štete i u slučaju raskida Ugovora iz razloga utvrđenih člankom 21. ovog Ugovora.

**XII. OSOBE OVLAŠTENE ZA PROVEDBU UGOVORA**

**Članak 23.**

Za nadzor nad realizacijom ovog ugovora Naručitelj imenuje ovlaštenu osobu **Eni Pivac**, a u slučaju promjene obavijestit će Izvođača pismeno.

Izvođač je obvezan ovlaštenoj osobi Naručitelja omogućiti provođenje ovog nadzora i postupiti po svim primjedbama i zahtjevima koji imaju za cilj ispunjenje ugovornih obveza.

Za realizaciju ovog Ugovora, Izvođač imenuje kao odgovornu osobu\_\_\_\_\_\_\_\_\_\_\_\_\_\_\_\_.

**XIII. UGOVORNA KAZNA**

**Članak 24.**

Izvođač se obvezuje platiti Naručitelju ugovornu kaznu u slučaju kašnjenja i/ili u slučaju neurednog ispunjenja obveza iz članka 2. ovog Ugovora i to za svaki dan zakašnjenja u iznosu od 2‰ (slovima: dva promila) ugovorene cijene bez PDV-a do iznosa od 10% (deset posto) ugovorene cijene bez PDV-a.

Naručitelj će naplatiti ugovornu kaznu na način da će prilikom plaćanja računa, iznos za izvedene radove iz dostavljenog računa umanjiti za iznos ugovorne kazne, o čemu će prethodno obavijestiti Izvođača pisanim putem.

Ugovorna kazna neće se naplatiti ukoliko je zakašnjenje u izvedenim radovima nastalo uslijed više sile. Pod višom silom podrazumijeva se slučaj kada izvršenje ugovorne obveze postane nemoguće zbog izvanrednih vanjskih događaja na koje ugovaratelj nije mogao utjecati niti ih predvidjeti.

**XIV. ZAVRŠNE ODREDBE**

**Članak 25.**

Ugovorne strane suglasno utvrđuju da se na sva prava i obveze ugovornih strana koje nisu regulirane ovim Ugovorom primjenjuju odredbe Zakona o obveznim odnosima te drugi pozitivni propisi Republike Hrvatske.

**Članak 27.**

Eventualni sporovi koji bi mogli proizaći iz ovog Ugovora rješavat će se mirnim putem, sporazumom ugovornih strana, a u protivnom ugovara se mjesna nadležnost stvarno nadležnog suda u Rijeci.

**Članak 28.**

Ovaj Ugovor stupa na snagu danom potpisa posljednje ugovorne strane.

**Članak 29.**

Ovaj Ugovor sastavljen je u 4 (četiri) istovjetna primjeraka, od kojih svaka ugovorna strana zadržava po 2 (dva) primjerka.

**Članak 30.**

U znak prihvaćanja svih odredbi ovog Ugovora, osobe ovlaštene za zastupanje ugovornih strana isti ovjeravaju svojim potpisima.

KLASA:

URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_

U Rijeci, dana

**Za Ugovaratelja : Za Naručitelja :**

GRAD RIJEKA

Gradonačelnik

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Marko Filipović